Folketing
2005-11-24

Nej, det er jeg heller ikke. Det var også derfor, vi måske godt kunne sige: Skal vi ikke se på refusionerne, når vi nu alligevel skal til at kigge på noget? Så det, jeg efterlyste, var bare sådan en lille indrømmelse af, at det hele ikke var så romantisk rosenrødt, som jeg synes ministeren tegnede et billede af at det var. (Kort bemærkning). Beskæftigelsesministeren (Claus Hjort Frederiksen): Jeg gav jo netop et eksempel på, hvordan vi i forbindelse med integrationsaftalen ændrer refusionsprocenterne. Tidligere var der 50 pct. refusion af alle udgifter. Nu har vi gjort det sådan, at i de perioder, hvor kommunen foretager sig noget aktivt for borgeren, er der 65 pct. refusion; i de perioder, hvor den ikke gør noget, er der kun 35 pct. Det er da et forsøg på at tilpasse sig virkeligheden.